ΔΗΛΩΣΗ ΑΠΟΠΟΙΗΣΗΣ
Εμένα φωτογράφιζες;
Εγώ…
- Αυτό νομίζω πως έκανες. - Συγγνώμη.
- Ήσασταν μια σιλουέτα με φόντο ωκεανό. - Μια σιλουέτα;
Αλήθεια;
Ναι. Υπήρχε ένα στεφάνι ήλιου γύρω σας.
Ξέρεις ότι αυτή είναι η Μεσόγειος θάλασσα;
Εσύ είπες ότι είναι ωκεανός.
Θάλασσα είναι.
Ξέρω ότι είναι θάλασσα.
Πες μου για εκείνο…
το στεφάνι ήλιου που έλεγες.
Ήταν σαν μια αύρα.
Μια αύρα;
Ναι.
Και σ' άρεσε αυτή η αύρα;
Ναι.
- Σου φάνηκε όμορφη; Αυτή η αύρα; - Ναι.
Πόσο όμορφη;
Πολύ.
Πολύ όμορφη.
Τις φωτογραφίες αυτής της αύρας…
τι θα τις κάνεις;
Θα τις κοιτάς;
Θα κοιτάς τις αύρες;
Πεινάω.
Πεινάς;
Να φάω ψαροκροκέτες;
Θες ψαροκροκέτες; Σίγουρα δεν θες ζυμαρικά;
Θέλω ψαροκροκέτες.
Ψαροκροκέτες τρως και στο σπίτι.
- Δεν θες σπαγκέτι; - Όχι, θέλω ψαροκροκέτες.
Τι θα έλεγες για πίτσα;
- Ζήτω, πίτσα! - Θες; Τι πίτσα;
Σκέτη, με τυρί και ντομάτα.
Χωρίς μανιτάρια; Τι θα έλεγες για…
Αφήστε εμένα.
- Δεν χρειάζεται. - Όχι, χαρά μου.
Ευχαριστώ. Τα χέρια μου είναι απασχολημένα!
Πώς σε λένε, μεγάλε;
- Είμαι ο Νίκολας. - Νίκολας. Πόσο είσαι;
Είμαι τεσσάρων.
Τεσσάρων; Πολύ είναι.
- Όχι, δεν είναι. - Είναι.
Όχι, δεν είναι.
Και βέβαια είναι! Κοίτα, αυτό είναι ένα κι είναι μικρό.
Αυτό είναι δύο κι είναι περισσότερο.
Αυτό είναι τρία κι είναι πολύ.
Μα αυτό είναι τέσσερα κι είναι πάρα πολύ!
Αυτό είναι ένα κι είναι μικρό.
Αυτό είναι δύο κι είναι περισσότερο.
Αυτό είναι τρία κι είναι…
Πολύ.
Ναι. Αυτό είναι τρία κι είναι πολύ.
Αυτό είναι τέσσερα. Πάρα πολύ.
- Θεέ μου! - Έτσι!
Ξαγρύπνησες σχεδόν όλη νύχτα,
στραγγαλισμένη από πρόσφατα ξεθαμμένες αναμνήσεις.
Αποκοιμήθηκες τελικά στις 04:30 το πρωί.
Ξυπνάς με τη βεβαιότητα ότι προέχει να προστατεύσεις την οικογένειά σου.
Να ξαναβρείς ισορροπία.
Ναι. Φυσικά.
Κάνω ό,τι μπορώ, αλλά να ξέρεις ότι θα δυσχεράνει τη θέση μας
απέναντι στην Επιτροπή Οικονομικών της Βουλής.
Παράδοξη ερώτηση. Φυσικά θέλω να συνεχίσω να διαχειρίζομαι τα κονδύλια.
Τι; Δεν είναι στο χέρι σου.
Αυτή η απόφαση θα ληφθεί
πλειοψηφικά απ' την οικογένεια και με την έγκριση του ιδρύματος.
Συλλογίζεσαι την προηγούμενη μέρα,
όταν παραλίγο να πεις τα πάντα στον Ρόμπερτ.
Χαίρεσαι που δεν το έκανες.
Καλά.
Νομίζει πως εκείνος είναι ο δυνατός, μα ουσιαστικά δεν είναι.
Τον γνώρισες μόλις είχε αποφοιτήσει απ' το πανεπιστήμιο.
Είναι δύο χρόνια μικρότερός σου.
Ήταν ντροπαλός κι αυτό τον έκανε να δείχνει νεότερος.
Κι αμέσως ένιωσες προστατευτικά απέναντί του.
Καλά, δεν θα φωνάζω αν δεν φωνάζεις!
Μου το 'κλεισε το μαλακιστήρι.
- Ο Χιούγκο ήταν; - Ναι, ο πανάχρηστος απειλεί
να πάει τις φιλανθρωπίες της οικογένειας σε άλλο γραφείο.
- Καθόλου αδελφικό. - Επειδή είναι ετεροθαλής.
Σκύλος που γαβγίζει δεν δαγκώνει.
Ναι, μα το θέμα είναι ότι το γάβγισμά του κάνει όλη την οικογένεια να σκούζει.
Μια γαμημένη αγέλη από τσιουάουα.
Βλέπουν τις ΜΚΟ και τις φιλανθρωπίες ως φοροαπαλλαγές και "πράσινο ξέπλυμα".
Δεν καταλαβαίνουν ότι πρέπει να κάνουν τη δουλειά τους…
- Ξέρεις τι κάνεις και… - Ναι, ξέρω.
Θα μαγειρέψω απόψε.
Καλοσύνη σου, αλλά με τόσο στρες για εκείνο το βιβλίο, δεν χρειάζεται.
Α, εκείνο. Δεν είναι τίποτα.
- Αλήθεια, τίποτα. Ανοησία είναι. - Σίγουρα;
Ναι. Θα περάσω λίγο απ' τη δουλειά
και θα γυρίσω να οργανώσω λίγο τα πράγματα εδώ
και θα μαγειρέψω γλώσσα μενιέρ που λατρεύεις.
Εντάξει. Αυτό ακούγεται πραγματικά πεντανόστιμο.
Και θα κάνουμε την αταξία να πιούμε εκείνο το Puligny-Montrachet του Ρότζερ.
Εντάξει. Πρέπει να την κάνω.
Κάποιος πρέπει να μαντρώσει εκείνα τα φασαριόζικα πομεράνιαν.
- Πήρα κλειδιά; - Στην τσέπη σου, αγάπη.
Λεπτή υπόθεση ο γάμος. Όχι μόνο ο δικός σου, αλλά όλοι οι γάμοι.
Πρέπει να διατηρείς μια ισορροπία,
κι εσύ νομίζεις πως έχεις καταφέρει να κρατάς τον δικό σου σταθερό.
- Συγγνώμη. Μπορείτε να με βοηθήσετε; - Ναι.
Φυσικά. Τι χρειάζεστε;
Ναι. Ψάχνω για μια ηλεκτρική σκούπα.
Έχετε κάτι κατά νου;
Κοιτάξτε, η γυναίκα μου ασχολιόταν γενικώς με τα οικιακά.
- Πέθανε, ξέρετε. - Λυπάμαι πολύ.
Να 'στε καλά. Μάλλον χρειάζομαι κάτι ελαφρύ.
Κάτι που να μπορεί να μεταφέρει κάποιος στην ηλικία μου πάνω κάτω στη σκάλα.
Φυσικά. Νομίζω πως έχω ακριβώς αυτό που ψάχνετε. Περάστε από δω.
Αυτή είναι μια Dyson, ο βασιλιάς της ηλεκτρικής σκούπας.
Πανίσχυρη. Βασικά, ασύγκριτη αναρρόφηση. Τίποτα ισχυρότερο στην αγορά.
Κι είναι πολύ ελαφριά, οπότε άνετα μεταφέρεται στη σκάλα.
Συναρπαστικό. Είναι…
Είναι αλλόκοτο μηχάνημα, έτσι;
Είναι κορυφαίας ποιότητας. Επαναστατική τεχνολογία.
- Έχει κάποιο κόστος βέβαια. - Πόσο;
Στις 299 λίρες.
Νομίζω πως θα ένιωθα πιο άνετα με κάτι που μοιάζει με το παλιό μου μοντέλο.
Κάτι σαν… εκείνη.
Ναι, η Hoover Breeze Evo.
Πολύ μικρότερη ισχύς. Συνετή οικονομική επιλογή.
Μπορώ να… Θεέ μου. Είναι πολύ πιο βαριά, έτσι;
Δεν είμαι σίγουρος αν έχω τη δύναμη να τη χειριστώ,
ξέρεις, στη σκάλα.
Υποθέτω…
Ίσως καλύτερα κάτι μη ηλεκτρικό.
Μια Bissell. Έτσι δεν λέγονται;
Με τα ροδάκια που παγιδεύουν τη σκόνη καθώς τσουλάνε στο…
Α, ναι. Αυτή είναι. Μήπως αυτή;
- Τι μοκέτα έχει το διαμέρισμα; - Μονοκατοικία είναι.
Είναι σε σειρά κατοικιών με κήπο και…
Μοκέτα ή χαλιά; Ή γυμνά πατώματα;
Στον κάτω όροφο έχω ξύλινα πατώματα με κάποια χαλιά.
Επάνω έχει κυρίως μοκέτα. Τι λέτε;
Κι οι δυο κάνουν τη δουλειά τους.
Ποια είναι η διαφορά τους;
Όχι, δεν συγκρίνονται.
Η μία είναι Maserati κι η άλλη είναι Toyota Camry.
Δεν έχω αμάξι.
Εννοώ ότι κι οι δύο κάνουν την ίδια δουλειά, απλώς η μία καλύτερα.
Εσύ τι θα έκανες στη θέση μου;
Την Dyson.
Εσύ είσαι ο ειδικός.
Δεν θα σας απογοητεύσει. Αξίζει.
Άθελά μου πρόσεξα την ανυπομονησία του.
Τι τον έκανε τόσο ανήσυχο;
Σίγουρα όχι ένας ηλικιωμένος αναποφάσιστος για μια ηλεκτρική σκούπα.
- Παράδοση στο σπίτι; - Θα κοστίσει παραπάνω;
Όχι, είναι δωρεάν από 50 λίρες και πάνω.
Τι ωραία.
- Λοιπόν, παράδοση ή θα την πάρετε; - Θα με εξυπηρετούσε πολύ η παράδοση.
Το όνομά σας, παρακαλώ;
Είναι Τζόζεφ Τέοντορ Κόνραντ Κορζενιόφσκι.
Το συλλαβίζετε, παρακαλώ;
Τ-Ζ-Ο-Ζ-Ε-Φ.
Με μια οξεία πάνω από το Ο.
Τι είναι η οξεία;
Η οξεία έχει κλίση προς τα δεξιά,
αντίθετα με τη βαρεία που έχει κλίση προς τ' αριστερά.
Όπως στο Α στο "à propos".
Ναι. Καλύτερα να μου το γράψετε.
Και τη διεύθυνσή σας.
Του έδωσα το όνομα του Τζόζεφ Κόνραντ.
Όχι ότι θα ήξερε τον Τζόζεφ Κόνραντ,
μα έτσι θα πληκτρολογούσε περισσότερο και πιθανώς να πάσχιζε να βρει λίγο χώρο.
Αυτό είναι Λ μετά το Σ;
Αυτό είναι Κ.
ΓΙΑ ΤΟΝ ΝΙΚΟΛΑΣ ΡΕΪΒΕΝΣΚΡΟΦΤ
Πώς θα πληρώσετε;
Αν μπορώ, θα ήθελα να τη βάλω στην πιστωτική μου.
Σίγουρα να μην πάρω την άλλη σκούπα;
Σας είπα, αγοράζετε καταπληκτική σκούπα.
- Απλώς δεν είμαι… - Ορίστε;
Δεν είμαι σίγουρος. Πώς να το θέσω;
Είναι πολλά λεφτά για κάποιον με τη σύνταξή μου.
- Μα… - Λυπάμαι πολύ.
Δεν νομίζω ότι θα το προχωρήσω.
Συγγνώμη για την αλλαγή.
Με βοήθησες πολύ. Ελπίζω να μη σε χασομέρησα.
Ευχαριστώ.
Ήλπιζα τουλάχιστον να είχε κοντέψει
να με πείσει να αγοράσω κάτι αχρείαστο, μα ήταν σκέτη απελπισία.
Παντελώς άχρηστος.
Θα ήταν πανεύκολο θήραμα.
- Συγχαρητήρια για το βραβείο. - Σ' ευχαριστώ, Τζόντι.
- Καλημέρα, Κάθριν. - Τζισού.
Πώς πήγε;
Καλά πήγε.
Ξέρω ότι τα σιχαίνεσαι αυτά.
- Συγχαρητήρια, Κάθριν. - Ευχαριστώ, Μεγκ.
Έχεις πολλές κάρτες.
- Αυτά είναι από πάνω. - Τι όμορφα.
Έστειλαν και σαμπάνια.
Αυτό είναι το βραβείο;
Ναι!
- Να το κρατήσω; - Φυσικά. Είναι βαρύ.
- Συγχαρητήρια. - Ευχαριστώ.
Συγχαρητήρια, Κάθριν.
Να δω τη φάτσα του Σάιμον όταν δει το βραβείο.
Πώς πάει η μετακόμιση;
Πάει.
Ποτέ δεν παύεις να μετακομίζεις μέχρι την επόμενη φορά.
- Καφέ; - Να 'σαι καλά.
- Μπράβο σου, Κάθι. - Σ' ευχαριστώ, Σάιμον.
Και τώρα;
Βασικά, κάποιος θέλει να κάνει ταινία το ντοκιμαντέρ μου.
- Ναι. Ταινία. - Αυτό είναι…
- Αυτό είναι υπέροχο. - Δεν είναι;
- Ναι. - Αν κι οι Αμερικανοί
δεν νομίζω να ταυτιστούν με την κουλτούρα του οικοτροφείου.
- Δεν το νομίζω. - Ναι.
Αλλά θέλουν πρωταγωνίστρια την Τζόντι Φόστερ.
- Μάλιστα. - Ναι.
Φοβερή η Τζόντι.
- Δεν είναι; - Ναι.
Αν θες να το συζητήσεις, μου λες.
- Εννοείται. - Γιατί κάτι ξέρω απ' αυτούς του σινεμά.
- Ναι, το ξέρω. - Εντάξει.
- Ευχαριστώ. - Στη διάθεσή σου.
Είναι αλήθεια; Κινηματογράφος;
Όχι! Ήθελα μόνο να δω τη φάτσα του.
Είσαι απαίσια.
Είδες;
ΕΜΦΑΝΙΣΗ ΦΩΤΟΓΡΑΦΙΩΝ
Οι φωτογραφίες σας, τα αρνητικά και το USB.
Πίστευα πως το μαγαζί θα αρνιόταν να βγάλει αντίγραφα
εξαιτίας του ακατάλληλου περιεχομένου των φωτογραφιών.
Μα δεν είπαν λέξη.
ΡΟΜΠΕΡΤ ΡΕΪΒΕΝΣΚΡΟΦΤ ΠΡΟΣΩΠΙΚΟ ΚΑΙ ΕΠΕΙΓΟΝ
Είχα τα πυρομαχικά μου.
Έμενε να πετάξω τη χειροβομβίδα.
Εντάξει. Κάντε κλικ εκεί.
- Καλή σας ημέρα, κύριε. - Καλημέρα.
Ξέρεις ότι μόνο λιγοστά άτομα
θα γνώριζαν τα γεγονότα που ενέπνευσαν το βιβλίο
και κατηγορείς τον εαυτό σου
που δεν το έχεις ερευνήσει με την ίδια ζέση που θα το έκανες
αν δούλευες οποιαδήποτε άλλη υπόθεση.
ΠΟΙΟΣ ΞΕΡΕΙ ΑΣΤΥΝΟΜΙΑ - ΣΕΡΒΙΤΟΡΟΣ
ΠΑΤΕΡΑΣ = ΝΕΚΡΟΣ ΜΗΤΕΡΑ - ΝΕΚΡΗ;
Είχες συναντήσει τη Νάνσι Μπρίγκστοκ μόνο μία φορά, προ δεκαετίας,
και πιστεύεις πως ίσως υποτίμησες το σθένος της.
ΝΑΝΣΙ ΜΠΡΙΓΚΣΤΟΚ
ΚΑΦΕ ΜΕΧΜΕΤ
Ίσως εκείνη η εύθραυστη ηλικιωμένη είχε νικήσει τον θάνατο
και τώρα προελαύνει προς εσένα.
- Η κα Μπρίγκστοκ; - Ναι.
Είμαι η Κάθριν.
- Θέλετε ένα τσάι ή καφέ… - Όχι. Σας ευχαριστώ.
Τα συλλυπητήριά μου.
Ορίστε;
Ο σύζυγός σας…
- Μου γράψατε ότι τον χάσατε. - Ναι. Σας ευχαριστώ.
Ναι.
Λοιπόν… Τι μπορώ να κάνω για εσάς;
Με σκέφτεσαι ποτέ;
Γιατί εγώ σε σκέφτομαι. Κάθε μέρα.
Μου έκανε εντύπωση που δεν επικοινώνησες ποτέ.
Δεν μπήκες καν στον κόπο να έρθεις στην κηδεία του γιου μου.
Ούτε λουλούδια δεν έστειλες.
Ναι. Όχι.
- Ναι, λυπάμαι. - Το λιγότερο που θα μπορούσες να κάνεις.
Το αξιοπρεπές, μετά απ' ό,τι έγινε.
Είσαι κι εσύ μητέρα. Θα 'πρεπε να τα καταλαβαίνεις αυτά.
Ήρθα τώρα, κυρία Μπρίγκστοκ.
Όταν συνέβη, είπες στην αστυνομία ότι δεν γνώριζες τον γιο μου.
Τον Τζόναθαν.
Κι όμως.
Τον γνώριζες, σωστά;
Ναι.
Γιατί είπες ψέματα; Γιατί δεν είπες αλήθεια;
Απλώς δεν θεώρησα ότι θα βοηθούσε.
Να βοηθήσει; Ποιον; Εσένα;
Όχι. Οποιονδήποτε.
Ναι. Είχες πάει παρακάτω. "Τη σκαπούλαρες" όπως λένε.
Τη γλίτωσες. Άλλο ένα κρυμμένο μυστικό.
- Όχι. - Η ζωή μου είναι βασανιστική από τότε.
Κυριολεκτικά κάθε μέρα.
Σταμάτησα να δουλεύω. Έχασα τα πάντα.
Ναι. Λυπάμαι γι' αυτό.
Γι' αυτό, αν έχεις τσίπα επάνω σου, κοίτα να μιλήσεις τώρα,
γιατί μάλλον είναι η τελευταία σου ευκαιρία.
Πρέπει να ξέρετε πως δεν είναι εύκολο. Είναι πάρα πολύ περίπλοκο…
Περίπλοκο; Όχι, δεν είναι περίπλοκο.
Πεθαίνω. Καρκίνος σε τελικό στάδιο.
Λυπάμαι πολύ.
Δεν είναι τόσο περίπλοκο τότε, έτσι;
Λυπάμαι. Δεν νομίζω ότι θα έπρεπε…
Δεν νομίζω πως μπορώ να πω κάτι που θα σας βοηθήσει.
Τον γιο σου τον λένε Νίκολας, σωστά;
Ναι.
Θέλω να τον γνωρίσω.
Συγγνώμη;
Θέλω να γνωρίσω τον γιο σου.
- Όχι. - Για μια στιγμή.
- Καταλαβαίνεις γιατί. - Δεν μπορώ να το επιτρέψω.
Ο γιος σου τριγυρνά πάνω απ' το χώμα, ενώ ο δικός μου σαπίζει από κάτω.
Ο Νίκολας χρωστάει τη ζωή του στον γιο μου.
Πρέπει να μάθει ότι δεν θα ζούσε αν δεν ήταν ο Τζόναθαν.
Λυπάμαι. Ήταν λάθος που ήρθα.
Είσαι απίστευτη!
Πώς κοιμάσαι το βράδυ; Πώς αντέχεις τον εαυτό σου;
Λυπάμαι πολύ για την αρρώστια σας, αλλά δεν μπορώ να βοηθήσω.
- Έσωσε τον γιο σου! - Ανάθεμα την ώρα.
Δεν είναι εξαντλητικό να παριστάνεις κάποια που δεν είσαι;
Ναι, έτσι μπράβο. Βάλ' το στα πόδια.
Η Νάνσι Μπρίγκστοκ πέθανε το 2011.
- Μόνο ο άντρας της ζει. - Όχι, έχει πεθάνει.
Κα ΜΠΡΙΓΚΣΤΟΚ 20 ΧΡΟΝΙΑ ΔΙΔΑΣΚΑΛΙΑΣ
Ζει και βασιλεύει. Τον λένε Στίβεν Μπρίγκστοκ, 77 ετών.
Συνταξιούχος δάσκαλος, σπούδασε στο Κέιμπριτζ. Ζει στο Λονδίνο.
Έχεις στοιχεία επικοινωνίας;
- Εδώ. Διεύθυνση και τηλέφωνο. - Ευχαριστώ.
Σου τα έστειλα και με μέιλ.
Μην επικοινωνήσεις.
Θέλω μόνο να μάθω τι κάνει την τελευταία διετία.
Τι συμβαίνει;
ΣΤΙΒΕΝ ΜΠΡΙΓΚΣΤΟΚ ΠΑΙΔΟΦΙΛΟΣ;
Δεν ξέρω ακόμη.
Δεν θα 'ναι τίποτα μάλλον. Απλώς… Ευχαριστώ, Τζισού.
- Ευχαριστώ. - Φυσικά.
Έχεις βάλει ένα όνομα και πρόσωπο στην απειλή.
Έχεις πάρει τον έλεγχο της διαδικασίας.
Έχεις ανακτήσει τη συγκέντρωσή σου.
Νιώθεις ασφαλής πάλι…
μα καταλαβαίνεις ότι πρέπει να βρεις τον Στίβεν Μπρίγκστοκ
προτού κάνει μεγάλη ζημιά.
ΡΟΜΠΕΡΤ ΑΝΥΠΟΜΟΝΩ ΓΙΑ ΤΟ ΔΕΙΠΝΟ
Πόρτες κλείνουν.
HOPE, γεια σας. Είμαι η Τζανίς. Με ποιον να σας συνδέσω;
ΦΙΛΑΝΘΡΩΠΙΚΟ ΙΔΡΥΜΑ HOPE
Συγγνώμη;
Ναι. Τι θα θέλατε;
Έχω ένα πακέτο για τον κο Ρόμπερτ Ρέιβενσκροφτ.
Θα μπορούσατε να το αφήσετε στην υποδοχή.
Ναι, το ξέρω, αλλά το περιμένει.
Κι είχα οδηγίες
να φροντίσω να του παραδοθεί με ασφάλεια.
- Θα το πω στη γραμματέα του. - Ευχαριστώ.
Κάθοδος.
Πόρτες κλείνουν.
- Γεια σου, Ρεξ. - Κάθριν.
- Πώς είναι η γλώσσα; - Υπέροχη σήμερα. Σπαρταράει.
Υπέροχα. Θέλω δύο. Ευχαριστώ.
Έγινε. Θέλεις να τις φιλετάρω;
Όχι. Μόνο κόψε τα κεφάλια.
- Εντάξει. - Ευχαριστώ.
Στις αρχές της σχέσης σας, ταξίδεψες στο Παρίσι με τον Ρόμπερτ.
Σε ένα εστιατόριο στο Ιλ Σεν-Λουί, φάγατε γλώσσα μενιέρ που εκείνος λάτρευε.
Δεν είσαι έμπειρη μαγείρισσα, αλλά έμαθες εκείνη τη συνταγή.
Τη φτιάχνεις κάθε φορά
που θες εσύ κι ο Ρόμπερτ να θυμηθείτε πιο ευτυχισμένες, πιο εύκολες περιόδους.
Ένα πάει να ξεφύγει!
- Τα κεφάλια τα θες; - Όχι. Κράτα τα.
- Για την Έμα. - Έγινε. Ευχαριστώ.
- Τα λέμε. - Γεια.
Ρόμπερτ;
Οι φάκελοι που ζήτησες, κι αυτό ήρθε νωρίτερα.
- Είπαν ότι το περίμενες. - Ευχαριστώ. Άσ' το στο γραφείο.
Κάτι άλλο;
- Όχι, αυτά. Καλό απόγευμα, Έμιλι. - Ευχαριστώ. Και σ' εσένα.
- Άσε ανοιχτή την πόρτα αν μπορείς. - Ναι.
Ο Ρόμπερτ διευθύνει μια εταιρεία ομπρέλα για πολλαπλές ΜΚΟ,
πολλές ιδρυμένες από την οικογένειά του για φιλανθρωπικούς σκοπούς και κύρος,
μα και ως οχήματα παράκαμψης των κανόνων κατά του ξεπλύματος χρημάτων.
Ο ΑΠΟΛΥΤΩΣ ΑΓΝΩΣΤΟΣ Ε. ΤΖ. ΠΡΕΣΤΟΝ
Έμιλι!
- Ρόμπερτ; - Συγγνώμη. Έμιλι.
Από πού ήρθε αυτό;
Το άφησαν στην υποδοχή.
- Ποιος; - Ένας ηλικιωμένος είπε η Τζανίς.
Είπε ότι το περίμενες. Τίποτα άλλο.
Κι αυτός ο άντρας, πώς ήταν;
Είπε ότι έμοιαζε κάπως απεριποίητος, άστεγος, αλλά ήταν ευγενής.
Δεν περίμενε. Άφησε τον φάκελο κι έφυγε.
- Υπάρχει πρόβλημα; - Όχι. Όλα καλά. Τα λέμε το πρωί.
- Καλό απόγευμα. - Επίσης, Έμιλι.
Πόρτες κλείνουν.
Αναγνωρίζει το ξενοδοχείο όπου τραβήχτηκαν οι φωτογραφίες,
μα δεν μπορεί να πάρει τα μάτια του από την Κάθριν.
Το πρόσωπο είναι αδιαμφισβήτητα δικό της,
ωστόσο η έκφρασή της δεν είναι εκείνη που ξέρει.
Αυτή η Κάθριν στις φωτογραφίες δεν είναι η γυναίκα του.
Θεέ μου.
Αυτή είναι μια νέα γυναίκα που ξεχειλίζει επιθυμία,
που χαίρεται την απόλαυση τελείως αχαλίνωτα.
Η σεξουαλικότητά της στην αγνή μορφή της, διαχωρισμένη από εκείνον.
Δεν αναγνωρίζει αυτήν την Κάθριν.
Ούτε τη διέγερση που νιώθει, κρυμμένη κάτω από άγχος και πόνο.
Δεν χάνεις το εβδομαδιαίο τηλεφώνημα στη μητέρα σου.
Παρότι, τώρα τελευταία, είχατε βιαστικές, πρόχειρες συζητήσεις
και νιώθεις ότι αξίζει περισσότερα.
Η μητέρα σου έχει αρχίσει να μπερδεύει ημερομηνίες και ώρες,
μα δεν υπάρχει λόγος να θορυβηθείς. Ακόμη.
Παρακαλώ;
Μαμά. Τι κάνεις;
- Πώς πάει η βδομάδα σου; - Υπέροχα, ευχαριστώ.
Ήσυχη, αλλά πολύ καλή.
Πότε γύρισες απ' τις διακοπές;
Εδώ και πολύ καιρό.
Σ' έχω δει πολλές φορές από τότε.
- Πήγες να δεις το νέο μωρό της Έμα; - Ναι. Ήρθαν και με πήραν.
Καλοσύνη τους.
- Γλυκούλι είναι. Όλο χαμόγελα! - Αλήθεια;
Πώς πάει με τη δουλειά ο Νικ;
Ναι, του αρέσει, νομίζω.
Πραγματικά.
Φανταστικά. Τι έξυπνος που είναι.
Συγγνώμη που δεν έχω περάσει δυο βδομάδες.
Επικρατεί ψιλοχαμός με τη μετακόμιση κι όλα αυτά.
Μη λες χαζά. Πέρασες πριν δυο μέρες.
Χάρηκα που σε είδα χθες.
Όχι, μαμά, έχω να περάσω δυο βδομάδες.
Μετακομίσαμε με τον Ρόμπερτ.
- Δεν το ήξερα. - Ναι, αλλάξαμε σπίτι.
Τι λες να φάμε οικογενειακώς,
να καλέσω και τον Νικ και να περάσω να σε πάρω;
Όχι, δεν χρειάζεται να έρθεις. Θα πάρω το λεωφορείο.
Εντάξει. Θα το συζητήσουμε.
Τι κάνει η Αλίνα; Φροντίζει τα πάντα;
Είναι θαυμάσια.
Εντάξει. Θες να έρχεται συχνότερα;
Ίσως κάθε μέρα τις καθημερινές.
Θεέ μου, όχι. Καθόμαστε και βλέπουμε τηλεόραση μαζί.
Ο καναπές βρομοκοπάει κάρι μετά.
- Θα σε συμπαθεί πολύ τότε. - Είναι γλυκύτατη.
Εντάξει, μαμά. Γυρνάω στο μαγείρεμά μου και…
- Αλλά θα σε πάρω σύντομα. - Εντάξει, αγάπη μου.
- Σ' αγαπώ. Γεια. - Να προσέχεις. Γεια.
Ξέρεις ότι υπεκφεύγεις σχετικά με την αργή κατάπτωση της μητέρας σου.
Δεν έχει κατονομαστεί ακόμη, αλλά σταδιακά γίνεται ορατή.
ΔΕΙΠΝΟ ΕΤΟΙΜΟ ΣΤΙΣ 7. ΠΕΝΤΑΝΟΣΤΙΜΟ! ΧΧΧ
Ο Ρόμπερτ ξέρει πότε τραβήχτηκαν οι φωτογραφίες.
Ήταν σε ένα ταξίδι στην Ιταλία.
Θυμάται ότι είχε χάσει ένα μέρος εκείνων των διακοπών.
Είχε γυρίσει νωρίτερα.
ΚΑΘΡΙΝ ΔΕΙΠΝΟ ΣΤΙΣ 7.
Αφήνοντας την Κάθριν και τον Νίκολας πίσω.
- Ναι; - Νικ, ο μπαμπάς είμαι.
Γεια σου.
Να σου πω, έχεις φάει;
Όχι.
Θα περάσω από κει να σε πάω για φαγητό.
Είχα δουλειά ως αργά και λιμοκτονώ.
Στα γρήγορα θα 'ναι.
Θα πάμε στην παμπ κοντά σου. Είναι στον δρόμο μου, φιλαράκο.
Σε ψάχνει η μαμά, παρεμπιπτόντως.
Ναι, το ξέρω. Της μίλησα, μην ανησυχείς.
Τα λέμε σύντομα, αλάνι.
Εντάξει.
ΕΤΟΙΜΟ ΤΟ ΔΕΙΠΝΟ; ΧΧ
Ο Ρόμπερτ δεν έχει απαντήσει σε κλήσεις ή μηνύματα.
Αυτό σε προβληματίζει. Δεν έχει καν τηλεφωνήσει να ζητήσει συγγνώμη.
Σκέφτεσαι ότι φέρεται εγωιστικά. Δεν σ' έχει σκεφτεί καθόλου.
Είσαι πληγωμένη.
ΕΙΝΑΙ ΗΔΗ 7.45
ΘΑ ΗΘΕΛΑ ΝΑ ΜΟΥ ΤΟ ΕΛΕΓΕΣ ΝΩΡΙΤΕΡΑ Χ
Η Κάθριν κάνει λάθος.
Ο Ρόμπερτ δεν έχει κάνει τίποτα άλλο το τελευταίο δίωρο απ' το να τη σκέφτεται.
ΝΤΕΛΙΚΑΤΕΣΕΝ ΛΙΣΜΠΟΑ
Προτού γνωρίσει την Κάθριν δεν είχε πολλές σεξουαλικές εμπειρίες.
Και παρότι δεν το συζήτησαν ποτέ…
ΚΑΘΡΙΝ ΤΙ ΣΥΜΒΑΙΝΕΙ;
πάντα φοβόταν ότι η Κάθριν ήταν πιο έμπειρη από εκείνον.
Αυτό πάντα τον έκανε να νιώθει ανασφαλής.
- Πάμε; - Δεν είμαι έτοιμος.
Δεν πειράζει. Θα περιμένω επάνω.
Κάτσε. Λείπουν όλοι.
Το σπίτι βρομοκοπάει μπάφο.
Ο Ρόμπερτ έχει να πάει τρεις μήνες, από τότε που τον βοήθησαν να μετακομίσει.
Τον απωθεί το μέρος,
μα το εκλογικεύει ως αναμενόμενο σ' ένα διαμέρισμα γεμάτο φοιτητές.
Μόνο που ο Νίκολας δεν είναι φοιτητής.
Ο Ρόμπερτ δεν θα το παραδεχόταν,
αλλά νιώθει βαθιά απογοητευμένος από αυτό που έχει γίνει ο Νίκολας.
Λέει μέσα του πως ο γιος του κάποτε είχε μεγάλες δυνατότητες
και νιώθει άλλο ένα κύμα θυμού για την Κάθριν.
Εκείνη φταίει.
Πάντα είχε ως προτεραιότητα τη δουλειά και ό,τι την ευχαριστούσε,
παραμελώντας τον γιο της.
Και τώρα έχει απομακρύνει τον Νίκολας.
Έπεισε τον Ρόμπερτ ότι θα του έκανε καλό να είναι ανεξάρτητος.
Άντε, μεγάλε. Στο Μονπελιέ;
Έχουν εκείνες τις χοιρινές κροκέτες που τρελαίνεσαι.
Περίμενε έξω. Ένα λεπτό θα κάνω.
Δεν βιαζόμαστε.
Έχω περιέργεια πού θα φτάσεις.
Θα ήταν τέλειο να δουλεύω και να βγάζω περισσότερα λεφτά.
Τέλεια.
Δεν ξέρω. Ίσως.
Νομίζω πως θα ήθελα να γίνω διευθυντής και τέτοια.
Μου έχουν δώσει ένα σχέδιο πενταετίας.
Μετά από έναν μήνα, είπαν ότι τελειώνει η εκπαίδευση,
και θα αρχίσω να έχω παροχές υπαλλήλου.
Θα είναι τέλειο, έτσι;
Ναι. Είναι φανταστικό.
Λοιπόν, πώς πάει με το διαμέρισμα;
Δεν είμαι και πολύ εκεί.
- Γιατί; - Έχω γνωρίσει μια κοπέλα.
Και περνάω πολύ χρόνο στο σπίτι της.
Μίλα μου για εκείνη.
Δεν έχω και πολλά να πω.
Δεν νομίζω να είναι του γούστου της μαμάς.
Δεν την αφορά καθόλου, σωστά; Ποια είναι αυτή που θα σε κρίνει;
Αυτό το κορίτσι… Πώς είναι;
Θέλουμε να ταξιδέψουμε το καλοκαίρι, αλλά δεν ξέρω αν θα μαζέψω τα λεφτά.
- Να πάτε πού; - Κάπου φτηνά.
Ίσως στη Μαγιόρκα ή στην Ισπανία.
Στην Ιταλία;
- Υποθέτω. Έχουν ωραίες παραλίες εκεί; - Ναι, φυσικά.
Δεν θυμάσαι τότε που πήγαμε διακοπές όταν ήσουν μικρός;
- Όχι. - Ήσουν γύρω στα πέντε.
Εγώ γύρισα στα μισά λόγω δουλειάς.
Σας άφησα μόνους με τη μανούλα.
- Αμυδρά. Όχι ιδιαίτερα. - Ναι. Για λίγες μέρες μόνο.
Ένιωσα πάρα πολύ άσχημα τότε.
Δεν έπρεπε να σ' έχω αφήσει μόνο με τη μανούλα σου.
Μη νιώθεις άσχημα, γιατί δεν το θυμάμαι.
Όχι, μα νιώθω πολύ άσχημα.
Σίγουρα δεν θυμάσαι; Δεν συνάντησε κάποιον φίλο της η μανούλα;
Σου είπα, δεν θυμάμαι.
Να πας την κοπέλα σου κάπου πολύ όμορφα. Θα σε βοηθήσω εγώ.
Θα το ήθελα πολύ, αλλά δεν θ' αρέσει στη μαμά.
Λέει ότι είναι ενάντια στους κανόνες και πρέπει να βγάλω άκρη μόνος μου.
Χέσ' την.
Σ' ευχαριστώ.
- Θες κι άλλο; - Όχι, εντάξει είμαι.
Είναι αδικαιολόγητα φρικτό.
Εντάξει. Επιστρέφω.
Τι έγινε;
Αγάπη μου;
Θεέ μου.
Ήρθαν στο γραφείο.
Ποιος τις έστειλε;
Δεν ξέρω.
Ποιος άλλος τις έχει;
Δεν ξέρω.
Δεν ξέρεις;
Σύντομα μπορεί να κυκλοφορήσουν στο ίντερνετ. Κάτσε κάτω.
Κοίτα τες.
- Ποιος σου τις έδωσε; - Κοίτα τες.
Σε παρακαλώ, εγώ…
Κοίτα τες καλά.
Σε παρακαλώ, Ρόμπερτ. Θα σου εξηγήσω.
Απλώς… Αγάπη μου, σε παρακαλώ, σταμάτα.
Πώς μπόρεσες;
Λυπάμαι πολύ.
Θεέ μου, έπρεπε να σ' το έχω πει.
- Τι έγινε ακριβώς; - Δεν είναι ότι…
Πάει τόσος καιρός. Εγώ…
Ξέρω καλά τι ήταν. Στην ίδια κρεβατοκάμαρα έμενα.
Το ξέρω. Έπρεπε να σ' το πω.
Μετά βίας κάναμε έρωτα ούτως ή άλλως. Γι' αυτό σου πήρα τα γαμωεσώρουχα.
Σταμάτα. Θα σου πω, αλλά μόνο άκου.
- Τώρα εξηγούνται όλα. - Θα σου πω.
Μετά από εκείνες τις διακοπές… Ήταν μετά… Άσε με να μιλήσω, Κάθριν.
Μετά από εκείνες τις καταραμένες διακοπές μου είπες ότι θες να γυρίσεις στη δουλειά.
- Ναι. Το ήθελα… - "Είμαι πεσμένη.
Μου λείπει η δουλειά. Δεν ξέρω ποια είμαι πλέον". Μαλακίες.
Βαριόσουν να είσαι μητέρα, παντρεμένη μαζί μου.
- Όχι. - Βαριόσουν.
- Κι ήθελες προσοχή. - Όχι, δεν είναι…
Ένας Θεός ξέρει πόσοι άλλοι υπήρξαν.
Τόσα γαμημένα επαγγελματικά ταξίδια.
Όχι. Σε παρακαλώ.
Γι' αυτό έχεις πάντα ημικρανίες όποτε θέλω να κάνουμε σεξ.
Το ξέρω. Συγγνώμη.
- Όχι ότι δεν θέλω. - Ποτέ δεν ήμουν αρκετός.
Όχι. Ήσουν. Είσαι, αγάπη μου.
Έπρεπε ν' ακούσω τους δικούς μου. Με προειδοποίησαν για σένα!
Σταμάτα, σε παρακαλώ. Μόνο άκουσέ με, αγάπη μου.
Να σ' ακούσω;
Δεν ήθελα να μας αφήσεις εκεί.
Το θυμάσαι αυτό;
Σου ζήτησα να μη γυρίσεις στη δουλειά, να μην αφήσεις τον Νικ κι εμένα.
Θυμάσαι; Δεν ήθελα να μείνω μόνη. Ήθελα να…
Δεν παίζεσαι. Λες ότι εγώ…
- Όχι. Ήθελα να είσαι… - Λες ότι φταίω εγώ!
- Όχι! - Φυσικά, είσαι πάντα το θύμα, έτσι;
Ναι, είμαι.
Όχι. Νομίζεις ότι μπορείς να δικαιολογήσεις τα πάντα;
Να χειραγωγήσεις τους πάντες γύρω σου παριστάνοντας την αγία Αικατερίνη, γαμώτο.
Μη γίνεσαι σκληρός.
Εγώ είμαι σκληρός; Κάθριν.
Συνεχίστηκε;
- Όχι. - Ποιος ήταν;
Ήταν…
- Θέλω να μάθω ποιος ήταν. - Σε παρακαλώ.
Κανένας Ιταλός σερβιτόρος;
- Όχι. - Ένα πήδημα διακοπών;
- Κανένας καυλωμένος έφηβος; Στα γρήγορα. - Όχι.
Ή κανένας Βρετανός τουρίστας με πακέτο διακοπών;
- Λιακάδα, δυο μπίρες κι όποιος κάτσει. - Όχι.
Φυσικά, συνήθως δεν έχουν τα παιδιά τους μαζί, έτσι;
Το ξέρω! Μα δεν ήταν έτσι.
Πώς ήταν τότε; Γιατί φωτογράφιζε τον Νικ!
Ο γιος μας ήταν εκεί! Ο γιος μας!
- Το ξέρω! Συγγνώμη! Χίλια συγγνώμη. - Πώς του το έκανες αυτό;
Άσε με εμένα, αλλά σ' εκείνον;
Γι' αυτό σου μιλάει με το ζόρι. Δεν μπορεί ούτε να σε κοιτάξει!
Εξαιτίας όσων είδε;
- Όχι. - Το είδε αυτό;
Ή το άκουσε;
Όχι, ο Νικ δεν άκουσε τίποτα. Σου τ' ορκίζομαι.
Φρόντισα να μην ακούσει ή να δει τίποτα.
Καταπληκτικά. Είσαι η μητέρα του αιώνα. Να το βάλουμε δίπλα στα άλλα βραβεία;
Είμαι σκατένια μητέρα, το ξέρω. Αλλά δεν άκουσε τίποτα. Δεν ξέρει τίποτα.
Έχει διαβάσει αυτό το βιβλίο, έτσι δεν είναι;
Ναι, το ξέρω, αλλά δεν τα έχει συνδέσει.
- Είσαι απίστευτη. - Οπότε…
Εκείνος το έγραψε;
Δεν σ' ακούω.
- Δεν θα μπορούσε. - Τότε, ποιος;
- Δεν ξέρω. Ο πατέρας του νομίζω. - Ο πατέρας του;
Ναι. Έτσι πιστεύω.
Θεέ και Κύριε. Ήταν παιδαρέλι, έτσι; Πόσο ήταν;
Είναι νεκρός! Πέθανε!
Γι' αυτό δεν μου το είπες. Νόμιζες πως την είχες γλιτώσει.
Όχι, νόμιζα ότι μπορούσα να το ξεχάσω!
- Αυτό σου λέω! - Νόμιζες ότι γλίτωσες.
Σε παρακαλώ, αγάπη μου!
- Θέλω να σου πω. - Νόμιζες ότι γλίτωσες.
Μη φεύγεις. Θα σου τα πω όλα!
- Σε παρακαλώ! - Μη μ' αγγίζεις.
Σε παρακαλώ, μη φεύγεις. Μείνε. Μη μ' αφήνεις!
- Απλώς θα διαβάσω το βιβλίο. - Αγάπη μου, σε παρακαλώ!
Είπα, μη μ' αγγίζεις.
Εντάξει. Λυπάμαι πάρα πολύ!
Μη μ' αφήνεις, σε παρακαλώ! Μη φεύγεις.
Ρόμπερτ! Μη…
Δεν είναι αυτό που νομίζεις!
ΔΗΛΩΣΗ ΑΠΟΠΟΙΗΣΗΣ
ΒΑΣΙΣΜΕΝΟ ΣΤΟ ΜΥΘΙΣΤΟΡΗΜΑ ΤΗΣ ΡΕΝΕ ΝΑΪΤ
ΣΑΝΤΙ ΣΑΝΤΙ ΣΑΝΤΙ
Υποτιτλισμός: Εύα Τανταλίδου